The E.N.D.
„The E.N.D.“ (The Energy Never Dies trumpinys) yra penktasis studijinis albumas, išleistas amerikiečių hiphopo grupės „Black Eyed Peas“. Pirmiausiai albumas buvo išleistas 2009 m. birželio 3 d. Japonijoje, o birželio 9 d. išleistas pasauliniu mastu. Vyriausias albumo prodiuseris will.i.am nusprendė, jog albumas bus labiau techno/hiphopo/funk stiliaus nei ankstesnieji albumai. „Boom Boom Pow“, pirmasis singlas iš albumo, pirmiausiai kovo 30 d. buvo išleistas per „iTunes“. Tai pimasis grupės singlas, kuris pasiekė #1 vietą Billboard Hot 100 tope, taip pat ši daina užėmė #1 vietą Australijoje, Belgijoje, Izraelyje, JK, Kanadoje bei Turkijoje. Šis singlas JAV Hot 100 tope išsilaikė pirmoje vietoje net 12 savaičių, tai daugiausiai laiko užsilaikęs singlas nuo 2005 m. Be to, tai buvo visų laikų sėkmingiausias daugiau nei dešimt metų grojančios grupės pasiekimas. Antrasis singlas „I Gotta Feeling“, kurį prodiusavo David Guetta, debiutavo 2 pozicijoje Hot 100 tope, po „Boom Boom Pow, o vėliau jį aplenkė ir jau dvi savaites yra #1 vietoje.